pythainlp/thai-wiki-dataset-v4 huggingface dataset:
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
น้อยคือมาก

น้อยคือมาก หรือ น้อยแต่มาก  เป็นหลักการที่ปรากฏในหลายสาขาและธรรมเนียม โดยมีความหมายหมายถึงการทำสิ่งต่าง ๆ ให้เรียบง่าย คล้ายกับแนวคิดของคติจุลนิยม ในบริบทของสถาปัตยกรรมและการออกแบบนั้น มีรากฐานมาจากแนวคิดว่าความเรียบง่ายและความชัดเจนจะนำไปสู่การออกแบบที่ดี โดยที่แนวคิดนี้มักสัมพันธ์กับขบวนการสมัยใหม่
ในแวดวงสถาปัตยกรรมมักให้ที่มาของประโยคนี้ว่ามาจากสถาปนิกชาวเยอรมัน ลุดวิก มีส ฟัน แดร์ โรเฮอ กระนั้นไม่เป็นความจริง หนึ่งในสถาปนิกแถวหน้าของขบวนการสมัยใหม่ที่นำเอาคติ "น้อยคือมาก" มาใช้ในการออกแบบทางสถาปัตยกรรมเพื่อสะท้อนความสวยงามในความเรียบง่ายและการใช้งาน
แนวคิดนี้แม้จะได้รับการชื่นชอบโดยทั่วไป แต่ก็ถูกวิพากษ์วิจารณ์ว่าในบางครั้งอาจนำไปสู่การคิดที่แข็งทื่อมากจนเกินไป
เจมส์ เค. สไตเนอร์

เจมส์ เคนเนธ สไตเนอร์ (#เปลี่ยนทาง , 22 กรกฎาคม 1934 – 22 มกราคม 2024) เป็นศัลยแพทย์กระดูกและข้อชาวอเมริกันในรัฐแคลิฟอร์เนีย ผู้มีบทบาทสำคัญในการพัฒนาระบบ Advanced trauma life support (ATLS) หลังประสบอุบัติเหตุทางการบินในรัฐเนแบรสกา
เขาเสียชีวิตในวันที่ 22 มกราคม 2024 สิริอายุ 89 ปี
อุบัติเหตุการบิน.
เมื่อวันที่ 17 กุมภาพันธ์ 1976 หลังเข้าร่วมงานสมรสแห่งหนึ่ง สไตเนอร์ขับเครื่องบินส่วนตัวบีชคราฟท์บารอนขนาดหกที่นั่งจากลอสแอนเจลิสเพื่อกลับบ้านในลินเคิล์น รัฐเนแบรสกา บนเครื่องบินมีผู้โดยสารอื่นได้แก่ ภรรยา ชาร์ลีน สไตเนอร์ (Charlene Styner) และบุตรอีกสี่คน เขาขับเครื่องบินลงจอดที่นิวเม็กซิโกเพื่อเติมน้ำมัน จากนั้นจึงบินต่อผ่านรัฐเท็กซัส, โอกลาโฮมา และแคนซัส ขณะเข้าสู่น่านฟ้าของรัฐเนแบรสกา เขาขับเครื่องบินมาเจอกับเมฆชั้นบาง ๆ เขาพยายามขับเครื่องบินให้อยู่ใต้กว่าระดับเมฆแต่เริ่มเสียทิศทางและตกลงสู่พื้นชนเข้ากับต้นไม้ด้วยความเร็ว 168 ไมล์ต่อชั่วโมง
ภรรยาของเขาหลุดออกจากเครื่องบินและเสียชีวิตทันที บุตรที่เหลือสามคน คิมแบร์ลี (Kimberly), เคนเนธ (Kenneth) และ แรนดอล (Randal) หมดสติจากศีรษะกระแทก ส่วนคริสตอเฟอร์ (Christopher) ต้นแขนขวาหักและมีบาดแผลที่มือขวา ตัวเจมส์เองบาดเจ็บจากกระดูกซี่โครงหัก บาดแผลที่ศีรษะและใบหน้า และกระดูกไซโกมาติกหัก เจมส์กับคริสตอเฟอร์ซึ่งเป็นเพียงสองคนที่ไม่ได้หมดสติประเมินคนที่เหลือและพากันออกมาจนเจอกับรถที่พาไปส่งโรงพยาบาลที่ห่างไปสองไมล์ทางใต้จากจุดที่เครื่องบินตกในแฮเบริน หลังผ่านไปเกือบแปดชั่วโมงในสภาพอากาศหนาวเย็น
เมื่อไปถึงโรงพยาบาลซึ่งในเวลานั้นปิดทำการอยู่ เจ้าหน้าที่ใช้เวลาสักพักในการเรียกรวมบุคลากรจนเปิดบริการได้ ในเวลานั้น สไตเนอร์พบว่าบุคลากรของโรงพยาบาลได้รับการฝึกฝนในการบริหารจัดการกรณีบาดเจ็บรุนแรงมาน้อยมาก และเขากังวลเป็นพิเศษเกี่ยวกับการที่ไม่มีใครสนใจจะปกป้องกระดูกสันหลังส่วนคอของลูกเขาเลย ต่อมาเขาจึงทำการติดต่อผู้ช่วยซึ่งเรียกเฮลิคอปเตอร์กู้ภัยไปส่งที่โรงพยาบาลกลางลิงเคิล์น
Advanced Trauma Life Support.
ความกังวลที่สไตเนอร์มีต่อการขาดซึ่งระบบที่เป็นระเบียบสำหรับการรักษาผู้ป่วยที่มาด้วยการบาดเจ็บรุนแรงเช่นในตอนนั้นยังคงอยู่กับเขาเรื่อยมา เขาเคยกล่าวว่า "การที่ผมสามารถให้การรักษาในสาขาที่มีทรัพยากรอย่างจำกัดได้ดีกว่าที่ผมกับลูก ๆ ของผมได้รับการรักษาในหน่วยบริการ[ทางการแพทย์]ระดับปฐมภูมิ แปลว่าต้องมีบางอย่างที่ผิดพลาดเกี่ยวกับระบบ และระบบที่ว่านี้จำเป็นต้องถูกเปลี่ยน" ในปี 1978 เขาร่วมกับคณะที่มูลนิธิแพทยศาสตร์ศึกษาลิงเคิล์น (Lincoln Medical Education Foundation) พัฒนาคอร์สเรียน Advanced trauma life support ต้นแบบขึ้นเป็นครั้งแรกในออเบิร์น รัฐเนแบรสกา
ในปี 1980 คณะกรรมการการบาดเจ็บ (Committee on Trauma) ของวิทยาลัยศัลยแพทย์อเมริกันนำเอาระบบ ATLS มาใช้สำหรับระดับประเทศและนานาชาติ สไตเนอร์เองยังได้รับการรับรองให้เป็นผู้ฝึกสอน ATLS ใหม่ในปี 2007 และทำการสอนผู้ฝึกสอนรุ่นต่อไปในเมืองน็อตติงแฮม ประเทศอังกฤษ และในประเทศเนเธอร์แลนด์ ในวันที่ 22 มีนาคม 2013 วิทยาลัยศัลยแพทย์ฯ เปลี่ยนชื่อรางวัล Award for Meritorious Service in ATLS ประจำปี เป็นรางวัล James K. Styner Award for Meritorious Service ตามชื่อของเขา
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดพะเยา หลังจากแยกตัวออกจากจังหวัดเชียงราย เมื่อ พ.ศ. 2520 โดยการแยกตัวของจังหวัดพะเยา เกิดขึ้นในจังหวะเดียวกันกับการปรับจำนวนเก้าอี้ในเขตเลือกตั้ง ทำให้จำนวนสมาชิกสภาผู้แทนราษฎรจังหวัดพะเยาจึงเท่าเดิมคือ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
ลูกโซ่มาร์คอฟ

ลูกโซ่มาร์คอฟ หรือ ห่วงโซ่มาร์คอฟ (Markov chain) เป็นรูปแบบหนึ่งของกระบวนการมาร์คอฟ ซึ่งเป็นกระบวนการเฟ้นสุ่มประเภทหนึ่ง โดยหมายถึงกรณีที่สถานะที่เป็นไปได้เป็นค่าแบบไม่ต่อเนื่อง (เป็นเซตจำกัด หรือ เซตนับได้) โดยเฉพาะมักจะใช้กับกรณีที่มีเวลาเป็นแบบไม่ต่อเนื่อง (ซึ่งมักแสดงค่าเวลาในรูปตัวห้อย) ในลูกโซ่มาร์คอฟนั้น สถานะความเป็นไปในอนาคตจะถูกกำหนดโดยค่าปัจจุบันเท่านั้นและไม่เกี่ยวข้องกับสถานะในอดีต (นั่นคือเรียกว่าเป็นไปตามสมบัติมาร์คอฟ)
เมื่อพิจารณาการเปลี่ยนแปลงสถานะที่เกิดขึ้นในแต่ละครั้ง ลูกโซ่มาร์คอฟเป็นอนุกรมที่ความน่าจะเป็นของการเปลี่ยนแปลงไม่ได้ขึ้นอยู่กับสถานะในอดีต แต่ขึ้นอยู่กับสถานะปัจจุบันเท่านั้น
ลูกโซ่มาร์คอฟถือเป็นกระบวนการเฟ้นสุ่มที่สำคัญอย่างยิ่ง ซึ่งได้ถูกนำไปประยุกต์ใช้ในการสร้างแบบจำลองเชิงสถิติมากมายสำหรับกระบวนการที่เกิดขึ้นในโลกจริง เป็นพื้นฐานสำหรับกระบวนการจำลองแบบเฟ้นสุ่มทั่วไปที่เรียกว่ามอนเตการ์โลห่วงโซ่มาร์คอฟ ซึ่งถูกใช้เพื่อจำลองการสุ่มตัวอย่างจากการแจกแจงความน่าจะเป็น ได้มีการนำไปใช้อย่างกว้างขวางทั้งใน สถิติแบบเบส์, ชีววิทยา, เคมี, เศรษฐศาสตร์, การเงิน, ทฤษฎีข้อมูล, ฟิสิกส์, การประมวลผลสัญญาณ และ การประมวลผลเสียงพูด เป็นต้น
ชื่อลูกโซ่มาร์คอฟนี้ตั้งชื่อตามอันเดรย์ มาร์คอฟ นักคณิตศาสตร์ชาวรัสเซียซึ่งเป็นผู้คิดค้น
คำนิยาม.
ลูกโซ่มาร์คอฟคือชุดของตัวแปรสุ่ม "X" 1, "X" 2, "X" 3, ... หากกำหนดสถานะปัจจุบัน สถานะในอดีตและอนาคตจะมีความเป็นอิสระ เขียนสูตรได้ว่า
 <math>\Pr(X_{n+1}=x|X_n=x_n, \ldots, X_1=x_1, X_0=x_0) = 
\Pr(X_{n+1}=x|X_n=x_n)\,</math>
ค่าที่เป็นไปได้ของ "X" i เรียกว่า ปริภูมิสถานะ ของลูกโซ่และสร้างเซตนับได้ "S" ลูกโซ่มาร์คอฟแสดงด้วยกราฟระบุทิศทาง และส่วนขอบบ่งบอกถึงความน่าจะเป็นในการเปลี่ยนถ่ายจากสถานะหนึ่งไปอีกสถานะหนึ่ง
เครื่องสถานะจำกัด เป็นตัวอย่างหนึ่งของลูกโซ่มาร์คอฟคือ โดยถ้าหากอยู่ในสถานะ "y" ที่เวลา "n" แล้ว ก็จะความน่าจะเป็นที่จะเข้าสู่สถานะ "x" ใน ที่เวลา "n + 1" จะขึ้นอยู่กับสถานะปัจจุบันเท่านั้น ไม่ใช่ขึ้นอยู่กับเวลา "n"
สำหรับลูกโซ่มาร์คอฟที่เว้นช่วงเวลาสม่ำเสมอจะได้ว่า
 <math>\Pr(X_{n+1}=x|X_n=y) = \Pr(X_{n}=x|X_{n-1}=y)\,</math>
ลูกโซ่มาร์คอฟทั่วไปที่ไม่ได้เว้นช่วงเวลาสม่ำเสมอจะไม่เป็นไปตามสูตรนี้
ดนุภัทร์ เชียงชุม

ดนุภัทร์ เชียงชุม (เกิด 6 สิงหาคม พ.ศ. 2511) ชื่อเล่น เดช เป็นนักการเมืองชาวไทย อดีตประธานสภาองค์การบริหารส่วนจังหวัดแม่ฮ่องสอน อดีตผู้เชี่ยวชาญประจำตัวสมาชิกสภาผู้แทนราษฎร (สมบัติ ยะสินธุ์) อดีตผู้สมัครนายกองค์การบริหารส่วนจังหวัดแม่ฮ่องสอน และอดีตกรรมการธรรมาภิบาลจังหวัดแม่ฮ่องสอน อดีตผู้สมัครสมาชิกสภาผู้แทนราษฎรจังหวัดแม่ฮ่องสอน ปัจจุบันสังกัดพรรคพลังประชารัฐ
ประวัติ.
ดนุภัทร์ เกิดวันที่ 6 สิงหาคม พ.ศ. 2511 ที่ตำบลเวียงเหนือ อำเภอปาย จังหวัดแม่ฮ่องสอน เป็นบุตรนายบุญศรี เชียงชุม กับนางวิลัย เชียงชุม ด้านครอบครัวสมรสกับนางขวัญเรือน เชียงชุม (สกุลเดิม: ลืออู๋น้อย) มีบุตร 1 คน คือ ภูริณัฎฐ เชียงชุม
สำเร็จการศึกษาระดับปริญญาตรี สาขารัฐศาสตรบัณฑิต จากมหาวิทยาลัยสุโขทัยธรรมาธิราช
งานการเมือง.
ดนุภัทร์ เข้าสู่การเมืองด้วยการเป็นสมาชิกสภาองค์การบริหารส่วนจังหวัดแม่ฮ่องสอน เขตอำเภอปาย รองประธานสภาองค์การบริหารส่วนจังหวัดแม่ฮ่องสอน และประธานสภาองค์การบริหารส่วนจังหวัดแม่ฮ่องสอนตามลำดับ ในเดือนพฤศจิกายน ปี พ.ศ. 2564 เขาได้สมัครเป็นสมาชิกพรรคประชาธิปัตย์ เพื่อลงสมัครรับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน เขตเลือกตั้งที่ 1 ในสังกัดพรรคประชาธิปัตย์ แต่ไม่ได้รับเลือกตั้ง โดยพ่ายแพ้ให้กับปกรณ์ จีนาคำ ต่อมาในเดือนมีนาคม ปี พ.ศ. 2567 ได้สมัครเป็นสมาชิกพรรคก้าวไกล เดือนสิงหาคม พรรคก้าวไกลถูกยุบ เขาสมัครเป็นสมาชิกพรรคประชาชน และลงสมัครนายกองค์การบริหารส่วนจังหวัดแม่ฮ่องสอนในปี พ.ศ. 2568
โดยการเลือกตั้งครั้งนี้ได้รับการสนับสนุนจากเลาฟั้ง บัณฑิตเทอดสกุล สส.บัญชีรายชื่อ พรรคประชาชน, สมบัติ ยะสินธุ์ สส.แม่ฮ่องสอน เขต 2 พรรคประชาธิปัตย์, สมบูรณ์ ไพรวัลย์ อดีตสส.แม่ฮ่องสอน พรรคไทยรักไทย, จำลอง รุ่งเรือง อดีตสส.แม่ฮ่องสอน พรรคกิจสังคม และสุรสิทธิ์ ตรีทอง อดีตสมาชิกวุฒิสภา ในเดือนพฤษภาคม ปี พ.ศ. 2568 เขาได้สมัครเป็นสมาชิกพรรคพลังประชารัฐ เพื่อลงสมัครรับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน เขตเลือกตั้งที่ 1 ในสังกัดพรรคพลังประชารัฐ
สมาชิกสภาองค์การบริหารส่วนจังหวัด.
ดนุภัทร์ เชียงชุม ได้รับการเลือกตั้งเป็นสมาชิกสภาองค์การบริหารส่วนจังหวัดมาแล้ว 3 สมัย คือ
รัฐธรรมนูญแห่งราชอาณาจักรไทย พุทธศักราช 2519

รัฐธรรมนูญแห่งราชอาณาจักรไทย พุทธศักราช 2519 เป็นรัฐธรรมนูญแห่งราชอาณาจักรไทย ฉบับที่ 11 ซึ่งพลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้นำขึ้นทูลเกล้าฯ ให้ทรงลงพระปรมาภิไธย ณ พระตำหนักจิตรลดารโหฐาน เมื่อวันที่ 22 ตุลาคม 2519 และประกาศใช้ในวันเดียวกัน โดยรัฐธรรมนูญฉบับนี้มีจำนวนทั้งสิ้น 29 มาตรา ซึ่งในมาตรา 21 ได้นำมาตรา 17 ในสมัยจอมพลสฤษดิ์ ธนะรัชต์กลับมาใช้
สิ้นสุด.
รัฐธรรมนูญฉบับนี้สิ้นสุดลงตามข้อ 1 ของประกาศของคณะปฏิวัติ ฉบับที่ 2 ลงวันที่ 20 ตุลาคม 2520
คณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์

คณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์ (อังกฤษ: International Electrotechnical Commission) เป็น องค์การมาตรฐานระหว่างประเทศ ที่จัดทำและเผยแพร่มาตรฐานระหว่างประเทศสำหรับเทคโนโลยี ไฟฟ้า อิเล็กทรอนิกส์ และเทคโนโลยีที่เกี่ยวข้องทั้งหมด ซึ่งเรียกโดยรวมว่า "เทคโนโลยีไฟฟ้า " มาตรฐาน IEC ครอบคลุมเทคโนโลยีที่หลากหลาย ตั้งแต่การผลิตไฟฟ้า การส่งและการจำหน่ายไปจนถึงเครื่องใช้ในบ้านและอุปกรณ์สำนักงาน เซมิคอนดักเตอร์ ใยแก้วนำแสง แบตเตอรี พลังงานแสงอาทิตย์ นาโนเทคโนโลยี และพลังงานทางทะเล ตลอดจนเทคโนโลยีอื่นๆ อีกมากมาย IEC ยังจัดการระบบการประเมินความสอดคล้องระดับโลกสี่ระบบ ที่รับรองว่าอุปกรณ์ ระบบ หรือส่วนประกอบต่างๆ เป็นไปตามมาตรฐานสากลหรือไม่
ประเทศไทยสมัครเป็นสมาชิกของ IEC ประเภทสมาชิกสมบูรณ์ ตั้งแต่ พ.ศ. 2534
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดตราด พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
เขาคอหงส์

เขาคอหงส์ เป็นเขาในตำบลคอหงส์และตำบลทุ่งใหญ่ อำเภอหาดใหญ่ จังหวัดสงขลา ตั้งอยู่ในพื้นที่สวนสาธารณเทศบาลนครหาดใหญ่ มีเนื้อที่ประมาณ 900 ไร่ มียอดสูงอยู่สองยอดคือ "ยอดคอหงส์" สูง 375 เมตร และ "ยอดชุมสัก" สูง 325 เมตร
บนยอดเขาเป็นที่ประดิษฐานของ "พระพุทธมงคลมหาราช" พระพุทธรูปปางห้ามญาติที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อ รวมถึงมีรูปสลักพระโพธิสัตว์กวนอิมเขาคอหงส์ มีกระเช้าลอยฟ้าบริการสำหรับขึ้นลงเขาคอหงส์ เป็นจุดชมวิว
เขานี้เชื่อกันว่าเคยเป็นที่ตั้งของชุมชนโบราณในอดีต เคยเป็นที่ตั้งเมืองโบราณมีนามว่า "เมืองสุริยนครัมย์" หรือ "เมืองพระอาทิตย์" อันเป็นเมืองโบราณเมื่อราว ๆ 5,000 ปีที่แล้ว
ลักษณะทางธรณีวิทยา ส่วนใหญ่เป็นหินชั้นและหินแปร ในยุคคาร์บอนิเฟอรัส (362–290 ล้านปี) บริเวณโดยรอบบางส่วนเป็นหินชนิดเดียวกัน แต่อยู่ในยุคควอเทอร์นารี (1.64 ล้านปี–ปัจจุบัน) ทางตอนกลางของฝั่ง ตะวันออกมีหินอัคนียุคไทรแอสซิก (248–205 ล้านปี) และยุคจูแรสซิก (205–144 ล้านปี)
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดระยอง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
ซิลค์เวย์เวสต์แอร์ไลน์

ซิลค์เวย์เวสต์แอร์ไลน์  เป็นสายการบินขนส่งสินค้าสัญชาติอาเซอร์ไบจาน ที่มีสำนักงานใหญ่และฐานการบินหลักตั้งอยู่ที่ท่าอากาศยานนานาชาติเฮย์แดร์ แอลีเยฟ ในบากู สายการบินเป็นบริษัทในเครือของซิลค์เวย์กรุ๊ปร่วมกับสายการบินในเครือ ซิลค์เวย์แอร์ไลน์
ประวัติ.
ซิลค์เวย์เวสต์แอร์ไลน์ก่อตั้งขึ้นในปี 2012 ที่เมืองบากู เป็นสายการบินขนส่งสินค้าที่ใหญ่ที่สุดในภูมิภาคทะเลแคสเปียน สายการบินนี้เป็นส่วนหนึ่งของซิลค์เวย์กรุ๊ป ซึ่งรวมซิลค์เวย์แอร์ไลน์และซิลค์เวย์เทคนิค สายการบินมีฐานที่ท่าอากาศยานนานาชาติเฮย์แดร์ แอลีเยฟ สายการบินให้บริการเที่ยวบินประมาณ 350 เที่ยวบินต่อเดือนทั่วโลกโดยใช้เครื่องบินโบอิง 747-8เอฟ โบอิง 747-400เอฟ และโบอิง 777เอฟจำนวน 12 ลำ สายการบินขนส่งสินค้าต่อปีมากกว่า 420,000 ตัน ซิลค์เวย์เวสต์แอร์ไลน์มีเครือข่ายเส้นทางบินที่เติบโตครอบคลุมจุดหมายปลายทางมากกว่า 40 แห่งทั่วทั้งยุโรป เครือรัฐเอกราช ตะวันออกกลาง เอเชียกลางและเอเชียตะวันออก และอเมริกาเหนือและใต้
เมื่อวันที่ 28 เมษายน ค.ศ. 2021 ซิลค์เวย์เวสต์แอร์ไลน์ได้ลงนามข้อตกลงขยายฝูงบินเชิงกลยุทธ์กับโบอิงเพื่อสั่งซื้อเครื่องบินขนส่งสินค้า โบอิง 777เอฟ จำนวน 5 ลำ ในเดือนมีนาคม ค.ศ. 2022 สายการบินได้รับเครื่องบินโบอิง 747-400เอฟเพิ่มอีก 2 ลำ และเมื่อวันที่ 28 มิถุนายน ค.ศ. 2022 สายการบินยังได้ลงนามข้อตกลงกับแอร์บัส ในการซื้อเครื่องบินแอร์บัส เอ350เอฟจำนวน 2 ลำ โดยคาดว่าจะเริ่มให้บริการในปี 2027 เครื่องบินดังกล่าวจะจดทะเบียนในเบอร์มิวดา
จุดหมายปลายทาง.
ซิลค์เวย์เวสต์แอร์ไลน์ให้บริการเที่ยวบินขนส่งสินค้าไปยังจุดหมายปลายทาง 45 แห่งใน ยุโรป เอเชีย และอเมริกาเหนือ ในเดือนตุลาคม ค.ศ. 2018 บริษัทประกาศว่าจะเปิดตัวบริการเที่ยวบินขนส่งสินค้าสองครั้งต่อสัปดาห์จากศูนย์กลางของบริษัทในบากูไปยังเทียนจิน ประเทศจีน ในเดือนสิงหาคม ค.ศ. 2023 มีการประกาศเที่ยวบินตรงจากบากูไปยังลอสแอนเจลิส
ฝูงบิน.
ฝูงบินปัจจุบัน.
ณ เดือนกันยายน ค.ศ. 2024 ซิลค์เวย์เวสต์แอร์ไลน์มีเครื่องบินประจำการในฝูงบินดังนี้:
ซิลค์เวย์เวสต์แอร์ไลน์มีอายุฝูงบินเฉลี่ย 14.3 ปี
นอกจากนี้ยังมีฝูงบินอิลยูชิน อิล-76 สำหรับการขนส่งสินค้าซึ่งให้บริการโดยซิลค์เวย์แอร์ไลน์
แม็กทรักส์

แม็ก ทรักส์ อิงก์  เป็นบริษัทผู้ผลิตรถบรรทุกชั้นนำของสหรัฐอเมริกา และอดีตเคยผลิตรถบัสและรถราง ก่อตั้งขึ้นในปี ค.ศ. 1900 ในนาม แม็กบราเดอส์ คอมปานี และได้ผลิตยานรถบรรทุกคันแรกในปี 1905 ก่อนจะเปลี่ยนชื่อมาใช้ชื่อปัจจุบันในปี 1922 ตั้งแต่ปี 2000 เป็นต้นมา แม็กได้กลายเป็นบริษัทในเครือของวอลโว่ ซึ่งได้เข้าซื้อกิจการของแม็กและบริษัทแม่เดิมคือ เรอโน เวฮิคูลส์ อินดัสตรีเอลส์
บริษัทก่อตั้งขึ้นครั้งแรกที่บรุกลินในปี ค.ศ. 1900 และได้ย้ายสำนักงานใหญ่ไปยังอัลเลนทาวน์ รัฐเพนซิลเวเนีย ในปี 1905 บริษัทดำเนินกิจการอยู่ในอัลเลนทาวน์ติดต่อกันนานกว่าศตวรรษตั้งแต่ปี 1905 จนถึงปี 2009 จากนั้นจึงได้ย้ายสำนักงานใหญ่ไปยังเมืองกรีนส์โบโร รัฐนอร์ทแคโรไลนา 
ผลิตภัณฑ์ของแม็กถูกผลิตขึ้นที่เมืองโลเวอร์มาคันจี รัฐเพนซิลเวเนีย และเมืองเซเลม รัฐเวอร์จิเนีย ผลิตภัณฑ์ระบบส่งกำลังของบริษัทผลิตขึ้นที่โรงงานในเมืองเฮเกอส์ทาวน์ รัฐแมริแลนด์ นอกจากนี้แม็กยังดำเนินโรงงานประกอบเพิ่มเติมในสถานประกอบการที่เพนซิลเวเนีย ออสเตรเลีย และเวเนซุเอลา
ครั้งหนึ่งบริษัทเคยมีโรงงานตั้งอยู่ที่เมืองวินส์โบโร รัฐเซาท์แคโรไลนา, เมืองเฮย์เวิร์ด รัฐแคลิฟอร์เนีย และเมืองโอกวิลล์ รัฐออนแทรีโอ ซึ่งปัจจุบันได้ปิดตัวลงแล้ว
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดระยอง พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดระยอง กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
การทำนายเส้นเล็ง

การทำนายเส้นเล็ง (PLOS) เป็นวิธีการเล็งเป้าหมายของขีปนาวุธ ใน PLOS ผู้ใช้งานจะติดตามเป้าหมายด้วยการเล็งผ่านกล้องบนตัวปล่อยขีปนาวุธในระยะเวลาสั้น ๆ (ประมาณ 3-5 วินาที) ซอฟต์แวร์บนตัวปล่อยจะประมวลผลจากข้อมูลที่ได้รับเพื่อคาดการณ์เส้นทางที่จำเป็นในการสกัดกั้นเป้าหมายที่กำลังเคลื่อนที่ เมื่อขีปนาวุธถูกยิงออกไป ขีปนาวุธจะใช้นำทางเฉื่อย (inertial navigation) เพื่อบินตามเส้นทางที่คาดการณ์ไว้และพยายามทำลายเป้าหมายไม่ว่าจะด้วยการชนโดยตรงหรือด้วยการระเบิดจากฟิวส์ใกล้เคียง (proximity fuse) ที่ระเบิดหัวรบ วิธีนี้ถูกใช้ในอาวุธต่อต้านรถถัง NLAW และ FGM-172 SRAW
สำหรับยานพาหนะที่กำลังเคลื่อนที่ เส้นทางของขีปนาวุธจะเป็นเส้นโค้ง ยิ่งความเร็วเชิงมุมของเป้าหมายจากตัวปล่อยขีปนาวุธมากขึ้น รัศมีของเส้นโค้งจะยิ่งเล็กลง เส้นโค้งนี้ถูกออกแบบให้หากตัวปล่อยขีปนาวุธยังคงติดตามเป้าหมายหลังการยิง ขีปนาวุธจะอยู่บนเส้นตรงระหว่างตัวปล่อยและเป้าหมายเสมอ สิ่งนี้เป็นความพยายามของเทคนิค "การควบคุมตามเส้นเล็ง" (CLOS) แต่ในกรณีของ PLOS จะไม่มีการส่งคำสั่งใด ๆ หลังจากยิงและเป้าหมายจะไม่ถูกติดตามทั้งจากขีปนาวุธหรือตัวปล่อย เป็นเทคนิคแบบ ยิงแล้วลืม (fire-and-forget)
ถนนช้างม่อย

ถนนช้างม่อย เป็นถนนที่เริ่มต้นจากทางทิศตะวันออกเฉียงเหนือของกำแพงเมืองเชียงใหม่ วิ่งจดกับถนนวิชยานนท์ บริเวณแม่น้ำปิง
ใน "ตำนานพื้นเมืองเชียงใหม่" กล่าวถึงประตูช้างม่อยว่า สร้างขึ้นเมื่อ พ.ศ. 1825 เมื่อบ้านเมืองขยายตัวทางราชการได้ตัดถนนช้างม่อยใหม่ขึ้น โดยเจาะกำแพงชั้นในให้ถนนราชวิถี จากในเวียงตัดตรงสู่ถนนช้างม่อยใหม่ไปออกแม่น้ำปิง เอกสารด้านประวัติศาสตร์นครเชียงใหม่ ระบุว่า ประตูช้างม่อยเป็นประตูเมืองชั้นนอก ในช่วงระหว่าง พ.ศ. 2453–2458 แนวกำแพงดินและประตูนี้ถูกรื้อ มีการเจาะช่องกำแพงเมืองชั้นใน มีการนำชื่อประตูเดิมไปใช้กับช่องทางใหม่ และถนนที่ผ่านบริเวณประตูใหม่เรียกว่า "ถนนช้างม่อย" 
ในอดีตย่านช้างม่อยเต็มไปด้วยอาคารที่พัก ร้านค้า อาคารแบบยุโรป อาคารเรือนไม้และเรือนแถว โรงแรม แหล่งบันเทิง มีโรงภาพยนตร์ศรีนครพิงค์ ตั้งอยู่บนถนนช้างม่อยต่อกับถนนราชวงศ์ เริ่มมีการสร้างอาคารรพาณิชย์สมัยใหม่ในช่วง พ.ศ. 2427–2518 มีอาคารเด่นคือ อาคารร้านถวิลสร้างเมื่อ พ.ศ. 2492 ได้รับรางวัลอาคารควรค่าแก่การอนุรักษ์ ของสมาคมสถาปนิกสยามเมื่อ พ.ศ. 2551 
ปัจจุบันมีร้านเครื่องจักสาน ที่พัก ร้านค้า ร้านกาแฟ ร้านของที่ระลึกงานทำมือ จากประกาศราคาประเมินที่ดินรอบบัญชีปี พ.ศ. 2559–2562 ราคาประเมินที่ดินบริเวณถนนช้างม่อย ราคาประเมินตารางวาละ 180,000 บาท ถือว่าถนนที่มีราคาสูงเป็นอันดับ 4
วัดหลักศิลา

วัดหลักศิลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแวง อำเภอบ้านใหม่ไชยพจน์ จังหวัดบุรีรัมย์ มีเนื้อที่ 6 ไร่ 3 งาน 3 ตารางวา 
วัดหลักศิลา (หินตั้ง) ก่อตั้งเมื่อ พ.ศ. 2460 และได้รับพระราชทานวิสุงคามสีมาเมื่อ พ.ศ. 2466 ภายในวัดมีหลักหิน สูงประมาณ 150 เซนติเมตร ซึ่งได้สร้างเจดีย์ครอบไว้
อุโบสถพื้นถิ่นก่อสร้างขึ้นประมาณ พ.ศ. 2454 เป็นอาคารก่ออิฐถือปูน ขนาด 3 ห้อง ผังพื้นเป็นทรงโรงแบบ มีเสาร่วมใน เสาและโครงสร้างหลังคาทำด้วยไม้เนื้อแข็ง มีผังพื้นเป็นรูปสี่เหลี่ยมผืนผ้า ขนาด กว้าง 6.68 เมตร ยาว 10.15 เมตร ด้านหน้าประตูทางเข้าทำเป็น ซุ้มประตูโค้ง ที่เชิงผนังด้านหน้าและด้านข้างทั้งด้านนอกและด้านในเจาะเป็นช่องประทีป ผนังด้านนอกทางทิศตะวันตก เขียนฮูปแต้มเป็นรูปช้าง หลังคาเป็นทรงปั้นหยา ซ้อนลดหลั่นเป็น 3 ชั้น มุงด้วยแผ่นสังกะสี ส่วนประดับหลังคาตกแต่งด้วยยอดหลังคา หลังคาเรือนขวางเป็นทรงจั่วมีมุขหน้า มีรางน้ำระหว่างตรงกลางระหว่างหลังคาเรือนขวางกับโถง ภายในอุโบสถประดิษฐานพระประธาน มีทั้งองค์ที่สร้างขึ้นในอดีตและองค์ที่สร้างขึ้นในปัจจุบัน องค์เดิมที่สร้างขึ้นโดยมีรูปแบบศิลปะล้านช้างสร้างจากไม้ประดู่ เรียกว่า "หลวงพ่อดู่" ประดิษฐานบนฐานชุกชีซึ่งก่อขึ้นใหม่ทับฐานชุกชีเดิม
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดระยอง มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดระยอง พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
ยิงแล้วลืม

ยิงแล้วลืม (Fire-and-forget) เป็นประเภทหนึ่งของการนำวิถีขีปนาวุธที่ไม่ต้องการการแทรกแซงจากภายนอกหลังจากการปล่อย เช่น การส่องสว่างเป้าหมายหรือการนำทางด้วยสาย และสามารถโจมตีเป้าหมายได้โดยไม่จำเป็นต้องให้ผู้ปล่อยขีปนาวุธอยู่ในแนวสายตากับเป้าหมาย นี่เป็นคุณสมบัติที่สำคัญสำหรับอาวุธนำวิถี เนื่องจากผู้หรือยานพาหนะที่อยู่ใกล้เป้าหมายเพื่อควบคุมการนำวิถี เช่น การใช้เครื่องเล็งด้วยเลเซอร์ จะเสี่ยงต่อการถูกโจมตีและไม่สามารถปฏิบัติภารกิจอื่นได้
โดยทั่วไป ข้อมูลเกี่ยวกับเป้าหมายจะถูกโปรแกรมลงในขีปนาวุธก่อนการปล่อย ข้อมูลนี้อาจรวมถึงพิกัด การวัดเรดาร์ (รวมถึงความเร็ว) หรือภาพอินฟราเรดของเป้าหมาย หลังจากการปล่อย ขีปนาวุธจะนำทางด้วยตัวเองผ่านการผสมผสานของไจโรสโคปและเครื่องวัดความเร่ง GPS ระบบเรดาร์นำวิถีแบบแอคทีฟ และอินฟราเรดโฮมมิ่ง บางระบบยังมีตัวเลือกให้รับข้อมูลจากแพลตฟอร์มการปล่อยอย่างต่อเนื่องหรือใช้โหมดยิงแล้วลืม
ขีปนาวุธประเภทยิงแล้วลืมสามารถตกเป็นเป้าของระบบมาตรการซอฟต์คิลของรถถังประจัญบานยุคใหม่ รวมถึงมาตรการฮาร์ดคิลที่มีอยู่แล้ว แตกต่างจาก RPG ที่ไม่ใช้การนำทางที่ต้องใช้มาตรการฮาร์ดคิล (ขีปนาวุธป้องกันที่ใช้เพื่อทำลายขีปนาวุธที่เข้ามา) ขีปนาวุธประเภทยิงแล้วลืมสามารถถูกก่อกวนได้ด้วยวิธีเช่นตัวทำให้ตาพร่าอิเล็กโทรออปติกส์
ตัวอย่าง.
ขีปนาวุธหลายชนิดเหล่านี้เป็นขีปนาวุธนำวิถีแบบโฮมมิ่งอินฟราเรด; ส่วนที่เหลือ (เช่น AIM-120) ใช้การนำทางด้วยเรดาร์แบบแอคทีฟ
<templatestyles src="Div col/styles.css"/>
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดระยอง พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดระยอง พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดพัทลุง).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:75.86%; overflow:hidden">  </td>
<td colspan="2" style="padding-left:0.4em;padding-right:0.4em" align="right">75.86%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:9.40%; overflow:hidden">  </td>
<td colspan="2" style="padding-left:0.4em;padding-right:0.4em" align="right">9.40%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">14.74%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองพัทลุง และอำเภอเขาชัยสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอควนขนุน อำเภอป่าพะยอม อำเภอศรีบรรพต กิ่งอำเภอศรีนครินทร์ และอำเภอกงหรา (เฉพาะตำบลชะรัด และตำบลสมหวัง)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพะยูน อำเภอป่าบอน อำเภอบางแก้ว อำเภอตะโหมด และอำเภอกงหรา (ยกเว้นตำบลชะรัด และตำบลสมหวัง)
เรือนาวี

เรือนาวี  คือเรือทหาร (military ship) ที่กองทัพเรือใช้ เรือนาวีแตกต่างจากเรือพลเรือนตามโครงสร้างและวัตถุประสงค์ โดยทั่วไปแล้ว เรือนาวีจะทนทานต่อความเสียหายและมีการติดตั้งระบบอาวุธ แม้ว่าการติดอาวุธในเรือลำเลียงทหารจะเป็นอาวุธเบาหรือไม่มีเลยก็ตาม
เรือนาวีที่ออกแบบมาเพื่อการรบทางเรือโดยเฉพาะ เรียกว่าเรือรบ (warship) ตรงข้ามกับเรือช่วยรบ (auxiliary ships) หรือเรือที่กำลังต่อในอู่ต่อเรือ (shipyard operation)
การจำแนกประเภทเรือนาวี.
การจำแนกประเภทของเรือนาวี เป็นสาขาที่มีการเปลี่ยนแปลงไปตามกาลเวลาและไม่ได้เป็นสาขาที่มีข้อตกลงร่วมกันระหว่างประเทศ ดังนั้นบทความนี้จึงใช้ระบบเดียวกับที่กองทัพเรือสหรัฐใช้ในปัจจุบัน
ขนาด.
เรือนาวีผิวน้ำสมัยใหม่ จะแบ่งออกเป็นประเภทต่าง ๆ ดังต่อไปนี้ โดยเรียงตามลำดับขนาด (จากใหญ่ไปเล็ก) เรือขนาดใหญ่ในรายการสามารถจัดอยู่ในประเภทเรือรบหลัก (capital ship) ได้เช่นกัน
ปัจจุบันเรือบางชั้นข้างต้นอาจถือว่าล้าสมัยแล้ว เนื่องจากไม่มีเรือที่ตรงกับชั้นดังกล่าวประจำการในปัจจุบัน นอกจากนี้ ยังมีความคลุมเครือและไม่ชัดเจนระหว่างชั้นเรือต่าง ๆ มากมาย ขึ้นอยู่กับการใช้งาน ประวัติ และการตีความชั้นเรือโดยกองทัพเรือแต่ละแห่ง
เรือช่วยรบ.
กองทัพเรือยังใช้เรือช่วยรบเพื่อการขนส่งและวัตถุประสงค์อื่น ๆ ที่ไม่ใช่การรบ เรือช่วยรบแบ่งตามบทบาทหน้าที่ได้ดังนี้
เขาชีจรรย์

เขาชีจรรย์ เป็นเขาในตำบลนาจอมเทียน อำเภอสัตหีบ จังหวัดชลบุรี มีความสูง 209 เมตร
เขาชีจรรย์เป็นเขาลูกหนึ่งในกลุ่มเขา 3 ลูก มีลักษณะคล้ายกรวยคว่ำ ทรงยอดแหลม เคยเป็นสถานที่ที่มีการระเบิดหินเพื่อใช้เป็นวัสดุก่อสร้างมาก่อน จึงเปิดให้เห็นเนื้อหิน เป็นหน้าผาค่อนข้างเรียบจนถึงยอดเขา หนาผาแกะสลักหินเป็นพระพุทธรูปลายเส้น รูปประทับนั่ง ปางมารวิชัย เลียนแบบพระพุทธนวราชบพิตร ศิลปะสุโขทัยผสมล้านนา ขนาดความสูง 109 เมตร หน้าตักกว้าง 70 เมตร มีฐานบัวสูง 21 เมตร รวมความสูงทั้งหมด 130 เมตร ร่องที่เป็นลายเส้นขนาดความกว้าง 30–40 เซนติเมตร ลึก 10 เซนติเมตร ฝังด้วยกระเบื้องโมเสกสีทองเต็มร่อง พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระราชทานนามว่า "พระพุทธมหาวชิรอุตตโมภาสศาสดา" สร้างขึ้นในวโรกาสพระบาทสมเด็จพระเจ้าอยู่หัวทรงครองศิริราชสมบัติเป็นปีที่ 50 สร้างขึ้นมาจากพระราชดำริของสมเด็จพระญาณสังวร สมเด็จพระสังฆราช สกลมหาสังฆปริณายก เมื่อครั้งยังดำรงตำแหน่งเป็น สมเด็จพระญาณสังวร เจ้าอาวาสวัดบวรนิเวศวิหาร
ด้านธรณีวิทยา เป็นเขาหินปูนรอยริ้ว (Cleaved limestone) โดยเกิดจากการสะสมตัวของตะกอนปูนในทะเลตื้นเมื่อประมาณ 280 ล้านปีมาแล้ว 
พื้นที่บริเวณรอบเขาเป็นพื้นที่สวนสาธารณะ นำไม้ประดับจากต่างถิ่นเข้ามาใช้ประดับตกแต่งภูมิทัศน์ มีสนามหญ้าเปิดโล่งเพื่อเปิดมุมมองทัศนียภาพของพระพุทธรูปแกะสลักบนหน้าผา
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดระยอง พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
วัดพระพุทธบาทดอยงู

วัดพระพุทธบาทดอยงู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตากออก อำเภอบ้านตาก จังหวัดตาก มีที่ดินตั้งวัดเนื้อที่ 25 ไร่ พื้นที่ตั้งวัดเป็นที่ราบสูงมีลักษณะป็นเนินภูเขา
วัดดพระพุทธบาทดอยงูสร้างเมื่อราว พ.ศ. 2480 บางคนก็เรียกว่า วัดพระบาทดอยงู โดยมี นายอุ่น มาอุด เป็นผู้นำในการเริ่มจัดสร้างวัดนี้ ร่วมกับประชาชนชาวบ้านทุกคนได้ให้การทะนุบำรุงด้วยดีตลอดมา
อาคารเสนาสนะที่สำคัญ ได้แก่ วิหารกว้าง 8.50 เมตร ยาว 12.50 เมตร สร้างเมื่อ พ.ศ. 2484 ศาลาคู่วิหารกว้าง 6 เมตร ยาว 13.50 เมตร สร้างเมื่อ พ.ศ. 2480 กุฏิสงฆ์ จำนวน 4 หลัง ศาลาพักร้อน ศาลาหน้าวัด หอระฆัง ปูชนียวัตถุมี รอยพระพุทธบาทอยู่ในวิหาร และเจดีย์ 1 องค์
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดระยอง พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
เวค (ฟลิกส์)

ใน พลศาสตร์ของไหล คำว่า เวค หรือ แนวคลื่น และร่องน้ำ (Wake) อาจหมายถึง:
ความหนืด.
ร่องน้ำเป็นบริเวณที่การไหลของของไหลถูกทำให้ถูกรบกวน (มักเกิดความปั่นป่วน) ในด้านหลังของวัตถุทึบที่เคลื่อนที่ผ่านของไหล อันเกิดจากการไหลของของไหลรอบตัววัตถุ
สำหรับวัตถุที่ทึบใน การบินความเร็วต่ำ เช่น โมดูลบัญชาการอะพอลโล หรือ ยานออไรออน ในระหว่างการลงจอด ร่องน้ำจะเกิดการ แยกตัว อย่างมากและเกิดการไหลย้อนกลับมาทางด้านหลังของวัตถุ ซึ่งสามารถมองเห็นได้บ่อยใน การทดสอบในอุโมงค์ลม ของเครื่องบิน และมีความสำคัญมากเมื่อมีระบบ ร่มชูชีพ เข้ามาเกี่ยวข้อง เนื่องจากหากเส้นร่มไม่ยาวพอที่จะยื่นผ่านบริเวณที่เกิดการไหลย้อนกลับ ร่มอาจไม่กางออกและยุบตัวลงได้ ร่มที่กางออกในร่องน้ำจะได้รับแรงดันที่น้อยกว่าที่ควรจะเป็น ซึ่งจะลดแรงต้านของร่มลง
การจำลองการไหลของของไหลด้วย คอมพิวเตอร์พลศาสตร์ของไหล ความแม่นยำสูงมักถูกใช้ในการสร้างแบบจำลองการไหลของร่องน้ำ การจำลองแบบนี้มีความไม่แน่นอนที่เกี่ยวข้องกับการสร้างแบบจำลองความปั่นป่วน เช่นการใช้ สมการเรย์โนลด์เฉลี่ยนาฟิเยร์-สโตกส์ (RANS) เทียบกับการใช้ การจำลองกระแสน้ำวนขนาดใหญ่ (LES) รวมถึงผลกระทบของการไหลที่ไม่คงที่ ตัวอย่างของการนำไปใช้รวมถึงการแยกชั้นจรวดและการแยกชั้นอากาศยาน
ความแตกต่างของความหนาแน่น.
ในของไหลที่ไม่สามารถอัดตัวได้ (เช่น ของเหลว) เช่นน้ำ ร่องน้ำหัวคลื่นจะเกิดขึ้นเมื่อเรือเคลื่อนที่ผ่านสื่อนั้น เนื่องจากของเหลวไม่สามารถอัดได้ จึงต้องถูกแทนที่ ทำให้เกิดคลื่นขึ้น คลื่นจะกระจายออกจากแหล่งที่เกิดจนพลังงานของมันลดลงหรือสูญหายไป โดยปกติจะเกิดจาก แรงเสียดทาน หรือ การกระจายคลื่น (คลื่นน้ำ) 
พารามิเตอร์ไร้มิติที่มีความสำคัญคือ Froude number
รูปแบบคลื่นเคลวิน.
นกน้ำและเรือที่เคลื่อนที่ข้ามผิวน้ำสร้างรูปแบบ คลื่น ซึ่งอธิบายอย่างเป็นทางการโดย วิลเลียม ทอมสัน บารอนเคลวินที่ 1 และรู้จักกันในชื่อ รูปแบบคลื่นเคลวินรูปแบบคลื่นเคลวิน
รูปแบบนี้ประกอบด้วยสองเส้นคลื่นที่ก่อตัวเป็นแขนของเครื่องหมาย V โดยที่แหล่งกำเนิดคลื่นอยู่ที่ยอดของ V สำหรับการเคลื่อนที่ที่ช้าพอ เส้นคลื่นแต่ละเส้นจะอยู่ห่างจากเส้นทางของแหล่งคลื่นประมาณ arcsin(1/3) = 19.47° และประกอบด้วยคลื่นเล็กๆ ที่มีมุมประมาณ 53° กับเส้นทาง
ผลกระทบอื่น ๆ.
สิ่งที่กล่าวมาข้างต้นเป็นร่องน้ำในอุดมคติ ที่การขับเคลื่อนของวัตถุไม่มีผลอื่นใดต่อผิวน้ำ ในความเป็นจริง รูปแบบคลื่นระหว่างคลื่นที่เป็นตัว V มักผสมกับผลกระทบจากแรงดันย้อนจากใบพัดและกระแสน้ำวนหลังท้ายเรือ
การสันทนาการ.
เขต "ห้ามทำคลื่น" อาจห้ามการสร้างคลื่นใน ท่าเรือ, ใกล้ที่จอดเรือ และภายในระยะทางบางส่วนจากชายฝั่ง เพื่ออำนวยความสะดวกให้กับการสันทนาการของเรืออื่น ๆ และลดความเสียหายที่คลื่นสร้างขึ้น เรือ นาร์โรว์โบ๊ตในคลองของอังกฤษไม่ได้รับอนุญาตให้สร้างคลื่นที่ทำให้เกิดคลื่นซัดใหญ่ (คลื่นที่ใหญ่พอที่จะทำให้เกิด คลื่นที่แตก) ตามริมฝั่ง เนื่องจากจะทำให้เกิดการกัดเซาะ กฎนี้มักจำกัดเรือเหล่านี้ให้เดินทางไม่เกิน หรือช้ากว่า
คลื่นมักถูกใช้เพื่อการสันทนาการ สกีวินด์เซิร์ฟ, ผู้ที่ขี่อุปกรณ์กีฬาทางน้ำ และสัตว์ทะเล เช่น ปลาโลมา สามารถขี่คลื่นที่ปลายด้านหน้าได้ ในกีฬา เวคบอร์ด คลื่นจะถูกใช้เป็นจุดกระโดด คลื่นยังใช้เพื่อช่วยให้เซิร์ฟเวอร์เคลื่อนที่ในกีฬา เวคเซิร์ฟ ในกีฬา โปโลน้ำ ผู้ถือบอลสามารถว่ายน้ำในขณะที่พาบอลไปข้างหน้า โดยถูกผลักดันไปข้างหน้าด้วยคลื่นที่สร้างขึ้นจากการเปลี่ยนแขนใน การว่ายน้ำสไตล์ฟรี, เทคนิคที่เรียกว่า การดริบเบิลลิ่ง นอกจากนี้ ในกีฬาแคนูมาราธอน ผู้เข้าแข่งขันใช้คลื่นของเรือคายักคนอื่นเพื่อประหยัดพลังงานและสร้างข้อได้เปรียบ โดยการนั่งเรือของตนอยู่บนคลื่นของเรืออื่น เพื่อให้เรือของพวกเขาถูกดึงโดยแรงผลักของคลื่น
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดระยอง พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดระยองทั้งจังหวัด
กิตติพงษ์ ปถมสุข

กิตติพงษ์ ปถมสุข ชื่อเล่น ปอนด์ (10 เมษายน พ.ศ. 2538 – 20 กันยายน พ.ศ. 2567) เป็นนักฟุตบอลชาวไทย
อาชีพ.
กิตติพงษ์ ปถมสุข เซ็นสัญญากับสโมสรฟุตบอลเพื่อนตำรวจซึ่งเป็นทีมลีกระดับสองจนถึงสิ้น พ.ศ. 2558 โดยการทำหน้าที่ร่วมกับสโมสรจากกรุงเทพมหานครนี้เขาได้เป็นแชมป์ไทยลีกดิวิชัน 1 ที่เป็นลีกระดับสองเมื่อปลาย พ.ศ. 2558 และด้วยเหตุผลทางการเงิน ทางสโมสรจึงตัดสินใจไม่เลื่อนชั้นสู่ลีกแรก โดยหลังคว้าแชมป์เขาก็ออกจากสโมสรดังกล่าวไปเข้าร่วมสโมสรฟุตบอลโดมในเทศบาลเมืองปทุมธานีเป็นเวลาหนึ่งปี ซึ่งเป็นสโมสรในการแข่งไทยลีกดิวิชัน 2 ซึ่งเป็นลีกระดับสาม ในเขตกรุงเทพมหานคร กระทั่งใน พ.ศ. 2560 สโมสรฟุตบอลแอร์ฟอร์ซ เซ็นทรัล ได้เซ็นสัญญากับเขา ด้วยการทำหน้าที่ร่วมกับสโมสรจากกรุงเทพนี้ เขาได้รับรางวัลรองชนะเลิศเมื่อสิ้นสุดฤดูกาลและได้เลื่อนชั้นสู่ลีกแรก โดยแข่งดิวิชันหนึ่งร่วมกับทีม"แอร์ฟอร์ซ" 19 เกม ทว่าหลังจากนั้นหนึ่งปี สโมสรของเขาต้องตกชั้นสู่ลีกระดับสอง ซึ่งหลังจากการตกชั้นดังกล่าวเขาได้เซ็นสัญญากับสโมสรฟุตบอลเจแอล เชียงใหม่ ยูไนเต็ด ที่เทศบาลนครเชียงใหม่เมื่อต้น พ.ศ. 2562 และปลายปีนั้น สัญญาของเขาไม่ได้รับการต่ออายุ โดยไม่มีสัญญาหรือสังกัดสโมสรตั้งแต่ต้น พ.ศ. 2563
ครั้นเมื่อวันที่ 20 กันยายน พ.ศ. 2567 เขาและภรรยาเสียชีวิตจากอุบัติเหตุทางรถยนต์ที่กรุงเทพฯ
ความสำเร็จ.
ร่วมกับสโมสรฟุตบอลเพื่อนตำรวจ
แดนสาป

แดนสาป  เป็นภาพยนตร์ไทยแนวดราม่า- สยองขวัญ ปี 2567 จากการกำกับและเขียนรวมของภาณุ อารี และก้อง ฤทธิ์ดี และนำแสดงโดย อนันดา เอเวอร์ริ่งแฮม, เจนนิษฐ์ โอ่ประเสริฐ, บรอนต์ ปาลาเร้ และสีดา พัวพิมล ผลิตโดย บริษัท เนรมิตรหนัง ฟิล์ม จำกัด
เรื่องย่อ.
บอกเล่าเรื่องราวของ มิตร ชายวัย 40 ปี และเมย์ ลูกสาวของเขา ที่ต้องย้ายเข้ามาอาศัยในบ้านหลังใหม่ที่ตั้งอยู่ในชุมชนมุสลิมแถบหนองจอกย้ายเข้ามาอาศัยในบ้านหลังใหม่ที่ตั้งอยู่ในชุมชนมุสลิมแถบหนองจอก ทั้งคู่หวังเริ่มต้นชีวิตใหม่หลังผ่านเรื่องร้าย ทว่ามิตรกลับสร้างศาลพระภูมิไว้บริเวณข้างบ้านเป็นเหตุให้เกิดเหตุการณ์ลึกลับเหนือธรรมชาติขึ้น ว่ากันว่าการตอกฐานของศาลพระภูมิลงบนดิน ได้ปลดปล่อยวิญญาณร้ายที่ถูกกักขังเมื่อ 200 ปีที่แล้วออกมา ถึงกะนั้นการมาถึงของมิตรและเมย์ยังสร้างความไม่สงบให้กับชุมชน และเกิดเป็นความไม่พอใจในหมู่ชาวบ้านมุสลิม แต่ในความโชคร้ายนั้น ฮิม เพื่อนบ้านลึกลับในชุมชนตัดสินใจยื่นมือเข้ามาช่วยด้วยการพาหมอผีกลางป่าลึกในจังหวัดชายแดนใต้มาเผชิญหน้ากับผีร้าย
การผลิต, การออกฉาย และคำวิจารณ์.
"แดนสาป" มีฉากในป่าดงดิบของคาบสมุทรมลายู ถ่ายทำในสถานที่จริงที่เขตรักษาพันธุ์สัตว์ป่าฮาลา-บาลา จังหวัดนราธิวาส ทางตอนล่างของภาคใต้ของประเทศไทย ซึ่งติดกับชายแดนประเทศมาเลเซีย บ้านที่สันนิษฐานว่าเป็นบ้านใหม่ของมิตรและเมย์ถูกถ่ายทำที่ "บ้านเขียว" ซึ่งเป็นบ้านไม้โบราณที่มีชื่อเสียงว่าเป็นบ้านผีสิงในจังหวัดพระนครศรีอยุธยา
เมื่อภาพยนตร์ปล่อยตัวอย่างและโปสเตอร์เพื่อโปรโมต ปรากฏว่ามีหญิงสาวมุสลิมในชุดละหมาด ทำให้เกิดกระแสวิจารณ์ว่าเป็นการดูหมิ่นศาสนาอิสลาม ผู้ผลิตปฏิเสธข้อกล่าวหานี้และได้ออกแถลงการณ์ชี้แจง
นี่เป็นภาพยนตร์เรื่องที่สองที่เกี่ยวกับความเชื่อและสิ่งเหนือธรรมชาติในหมู่ชาวมุสลิม หลังจาก "แดนสาป" ที่ออกฉายในเดือนพฤศจิกายน ค.ศ. 2023 ซึ่งทำให้เนื้อหาประเภทนี้หาได้ยากในอุตสาหกรรมภาพยนตร์ไทย ภาณุ อารี ผู้กำกับและผู้เขียนบทร่วมเป็นชาวมุสลิมด้วย
ภาพยนตร์ออกฉายในประเทศวันที่ 11 กรกฎาคม ค.ศ. 2024 และได้ฉายในเทศกาลภาพยนตร์นานาชาติต่าง ๆ เช่น เทศกาลภาพยนตร์นานาชาติรอตเตอร์ดัม (IFFR) ในประเทศเนเธอร์แลนด์, เทศกาลภาพยนตร์นานาชาติโฮจิมินห์ ในเวียดนาม, เทศกาลภาพยนตร์เอเชีย ในประเทศอิตาลี, เทศกาลภาพยนตร์นานาชาติบูชอน (BiFan) ในเกาหลีใต้ และ เทศกาลภาพยนตร์เอเชียนิวยอร์ก (NYAFF) ในสหรัฐอเมริกา
ในเฟซบุ๊ก จุ๊บจิ๊บ ("Jubphitnang)" ได้วิจารณ์ว่า "เหมือนพาเราไปในบ้านผีสิง เวอร์ชั่นมุสลิมของ "คนเรียกผี""
ศิโรตม์ คล้ามไพบูลย์ จาก "มติชนสุดสัปดาห์" เขียนว่า "แม้ว่าภายนอกจะดูเหมือนภาพยนตร์สยองขวัญ แต่เนื้อแท้แล้วเป็นภาพยนตร์ลึกลับที่ควรได้รับการชื่นชมในสไตล์สัจนิยมมหัศจรรย์ เพราะเต็มไปด้วยสิ่งเหนือธรรมชาติผสมกับโลกแห่งความจริงตลอดเวลา" เขายังชื่นชมว่าเป็นภาพยนตร์ไทยที่ไม่ควรพลาด เพราะเกี่ยวข้องกับประเด็นของพื้นที่ ซึ่งเป็นประเด็นระดับภูมิภาคและระดับโลก "แดนสาป" เป็นภาพยนตร์ไทยที่ไปสู่แนวหน้าที่ไม่เคยเห็นมาหลายปี
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2538 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา และอำเภอเกาะสีชัง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอบางละมุง และอำเภอสัตหีบ
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และอำเภอเกาะสีชัง
ส่วนหน้าและส่วนหลัง

ส่วนหน้า (frontend) และ ส่วนหลัง (backend) เป็นคำทั่วไปที่ใช้อธิบายจุดเริ่มต้นและจุดสิ้นสุดของกระบวนการบางอย่าง มักใช้ในด้านวิทยาการคอมพิวเตอร์ ส่วนหน้าใช้เพื่อรวบรวมข้อมูลส่วนป้อนเข้า และส่วนหลังทำการประมวลผล รูปแบบส่วนต่อประสานและการแสดงผลบนจอภาพของโปรแกรมคอมพิวเตอร์จัดอยู่ในส่วนของส่วนหน้า
วิทยาการคอมพิวเตอร์.
ในด้านสถาปัตยกรรมซอฟต์แวร์ และ การเขียนโปรแกรมคอมพิวเตอร์ ส่วนหน้าเป็นส่วนหนึ่งของระบบซอฟต์แวร์ที่โต้ตอบกับผู้ใช้โดยตรง ในขณะที่ส่วนหลังจะควบคุมข้อมูลผลลัพธ์ของตัวซอฟต์แวร์ การแบ่งซอฟต์แวร์ออกเป็นส่วนหน้าและส่วนหลังถือแบบนี้ถือเป็นนามธรรม ที่แยกส่วนการทำงานต่าง ๆ ของซอฟต์แวร์ออกจากกัน
ซอฟต์แวร์ส่วนใหญ่ใช้แนวคิดการแบ่งออกเป็นส่วนหน้าและส่วนหลัง แต่ในกรณีส่วนใหญ่แล้ว ส่วนหลังของซอฟต์แวร์มักจะถูกซ่อนไม่ให้ผู้ใช้เห็น อย่างไรก็ตาม มีซอฟต์แวร์บางตัวทำหน้าที่เป็นเพียงส่วนหน้าของซอฟต์แวร์อื่นที่มีอยู่ เช่น ส่วนต่อประสานกราฟิกกับผู้ใช้ (GUI) ที่สร้างขึ้นบนส่วนต่อประสานรายคำสั่ง (CLI) ส่วนหน้าเหล่านี้พบได้ทั่วไปใน Unix GUI และหลายโปรแกรมแบ่งออกเป็นโปรเจ็กต์เล็ก ๆ จำนวนมาก เพื่อให้สามารถแยกอิสระจากกันแต่สามารถทำงานร่วมกันได้ (ดู สิ่งแวดล้อมเดสก์ท็อป)
กระบวนการโต้ตอบกับคอมพิวเตอร์สามารถแบ่งออกเป็นส่วนหน้าและส่วนหลังได้ ตัวอย่างเช่น ตัวจัดการไฟล์ที่ใช้อินเทอร์เฟซแบบกราฟิก เช่น Windows File Explorer สามารถมองได้ว่าเป็นส่วนหน้าสำหรับจัดการระบบไฟล์ นอกจากนี้ cmd.exe ในระบบปฏิบัติการ Unix Shell หรือ Windows ถือได้ว่าเป็นส่วนหน้าที่โต้ตอบกับระบบปฏิบัติการ
ในคอมไพเลอร์ ส่วนหน้าจะแปลงซอร์สโค้ด ภาษาการเขียนโปรแกรม เป็นรูปแบบกลาง และส่วนหลังจะแปลงเป็นโค้ดไบนารี่ที่คอมพิวเตอร์สามารถทำงานได้ ส่วนหลังมักจะปรับโค้ดให้เหมาะสมเพื่อปรับปรุงประสิทธิภาพการทำงานของโปรแกรม ความแตกต่างระหว่างส่วนหน้าและส่วนหลังจะแยกความแตกต่างระหว่างตัวแยกวิเคราะห์ไวยากรณ์ที่ประมวลผลโค้ดต้นฉบับและส่วนหลังที่สร้างโค้ดเครื่องและปรับโค้ดให้เหมาะสม คอมไพเลอร์บางตัว เช่น GCC จัดเตรียมส่วนหน้าที่แตกต่างกันสำหรับการแยกวิเคราะห์ซอร์สโค้ดในภาษาต่าง ๆ และ / หรือ ส่วนหลังที่แตกต่างกันสำหรับการสร้างโค้ดเครื่องสำหรับเครื่องเป้าหมายที่แตกต่างกัน
ในการสังเคราะห์เสียงพูด ส่วนหน้าจะสังเคราะห์ข้อความที่ป้อนให้เป็นสัญลักษณ์แทนพยางค์ และส่วนหลังจะแปลงสัญลักษณ์เหล่านี้เป็นเสียงจริง
ในโปรแกรมประยุกต์บนเว็บ ส่วนหน้าเป็นส่วนหนึ่งของเบราว์เซอร์ที่โต้ตอบกับผู้ใช้ ในขณะที่เซิร์ฟเวอร์ซึ่งเป็นส่วนหลังมีหน้าที่รับข้อมูลที่ป้อนเข้ามาจากส่วนหน้า แล้วทำการประมวลผล จากนั้นจึงส่งออกไปให้กับส่วนหน้า
มังกรทลายฟ้า

มังกรทลายฟ้า เป็นนวนิยายกำลังภายในของกิมย้ง ตีพิมพ์ครั้งแรกเป็นตอน ๆ ในหนังสือพิมพ์หมิงเป้า ระหว่างวันที่ 11 มิถุนายน 1966 ถึง 19 เมษายน 1967 นวนิยายเรื่องนี้มีชื่อเรื่องตรงกับบทกวีของหลี่ไป๋ กวีในสมัยราชวงศ์ถัง ซึ่งกิมย้งได้นำมาใช้เป็นคำนำของเรื่อง
เนื้อเรื่อง.
เรื่องราวจะกล่าวถึงเหตุการณ์เข้าใจผิดระหว่างพี่น้องฝาแฝดที่มีใบหน้าเหมือนกัน ในบทส่งท้ายเรื่อง กิมย้งยอมรับว่าเรื่องราวในมังกรทลายฟ้านั้นมีความคล้ายคลึงกับผลงานบางชิ้นของวิลเลียม เชกสเปียร์ โดยเฉพาะอย่างยิ่งเรื่องราวในบทละครเรื่องราตรีที่สิบสอง (Twelfth Night) และ The Comedy of Errors
เรื่องราวเริ่มต้นที่เด็กหนุ่มพระเอกของเรื่องที่ถูกเรียกว่า "ลูกสำส่อน" เขาใช้ชีวิตเร่ร่อนไปตามท้องถนนเมืองไคเฟิง เพื่อตามหาแม่ที่หายไป เขาได้เห็นการต่อสู้ระหว่างจอมยุทธ์ที่มีชื่อเสียงหลายคนในบู๊ลิ้ม
เพียงเธอ

เพียงเธอ  เป็นละครโทรทัศน์ไทยแนวแซฟฟิกจากการกำกับของสรัสวดี วงศ์สมเพ็ชร นำแสดงโดยศิริลักษณ์ คอง และกรณ์นภัส เศรษฐรัตนพงศ์ ออกอากาศทางช่อง 3 HD โดยละครเรื่องนี้นับเป็นละครโทรทัศน์แนวแซฟฟิกเรื่องที่ 2 ที่ช่อง 3 ในนาม BEC World Original ลงทุนสร้างเอง เป็นการต่อยอดความสำเร็จของละครเรื่องใจซ่อนรัก ออกอากาศทุกวันจันทร์ เวลา 22.30 น.
เรื่องย่อ.
ท่ามกลาง อันตรายรอบตัวที่นักร้องซุปตาร์ 'ไอร่า' (กรณ์นภัส เศรษฐรัตนพงศ์) ต้องพบเจอ กับความ 'ไม่บังเอิญ' ที่ทำให้ 'ตะวัน' (ศิริลักษณ์ คอง) ได้เข้ามาเป็นบอดี้การ์ดส่วนตัว 
หากคำว่ารัก ไม่ใช่คำตอบที่ทำให้เราได้อยู่ด้วยกัน เมื่อหน้าที่ กลายเป็นตัวแปรในความรัก ทั้งคู่จะฝ่าฝันอุปสรรคที่ถาโถมได้อย่างไร 
8 ปี ที่แล้ว ตะวัน ได้ช่วยเหลือ ไอร่า จากกลุ่มคนที่ไม่หวังดี ทำให้ไอร่าประทับใจตั้งแต่วินาทีนั้น ก่อนที่ทั้งคู่จะแยกจากกันในคืนวันฝนพรำ จนกระทั่งไอร่าย้ายเข้ามาเรียน ม.4 ที่โรงเรียนใหม่ พร้อมกับได้เจอเพื่อนอย่าง ข้าวตู (มาริลิน เคท การ์ดเนอร์) และเธอก็ได้เจอกับตะวันอีกครั้ง ในฐานะรุ่นพี่ชั้น ม.6 ก่อนทั้งคู่จะสนิทกัน จนความรู้สึกของไอร่าค่อย ๆ พัฒนา แต่ก่อนที่เธอจะรู้ว่าตะวันคิดเหมือนกันกับเธอไหม เขาก็ได้หายตัวไป
8 ปี ต่อมาไอร่ากลายเป็นนักร้องระดับซุปตาร์ แต่ความโดงดั่งกลับทำให้เธอถูกปองร้าย จน ธนา (สุพจน์ จันทร์เจริญ) ผู้เป็นพ่อตัดสินใจจ้างตะวันมาเป็นบอดี้การ์ดส่วนตัว ท่ามกลางการดูแลความปลอดภัยลูกน้องตะวัน ชัญญ่า (นิศาชล ต้วมสูงเนิน) นานา (ธันย์ชนก ยุทธสารศิริ) ไต้ฝุ่น (ภาสวิชญ์ บูรณนัติ) เริ่มสงสัยในความสัมพันธ์ การกลับมาเจอกันครั้งนี้ ไอร่า บอกกับตัวเองเลยว่าเธอจะไม่ปล่อยให้พี่ตะวันหายไปไหนอีก และอยากจะจับมือเดินเคียงคู่กันไป แต่… ตะวันกับไม่คิดแบบนั้น เมื่อ “หน้าที่” สำคัญมากกว่า “หัวใจ”
งานสร้าง.
ในเดือนกันยายน พ.ศ. 2567 ได้มีการเผยภาพฟิตติ้งหรือการลองเสื้อผ้าของนักแสดงนำทั้ง 2 คนคือ หลิงหลิง ศิริลักษณ์ และออม กรณ์นภัส โดยก่อนหน้านั้นในวันที่ 8 กันยายน พ.ศ. 2567 ได้มีการเผยแพร่ภาพแรกเป็นมินิไพลอตของละครเรื่องเพียงเธอ กลางงานแฟนมีตติ้งครั้งที่ 2 ในประเทศไทยของทั้งคู่
ในวันที่ 17 พฤษภาคม พ.ศ. 2568 ได้มีการประกาศเวลาออกอากาศอย่างเป็นทางการของซีรีส์เพียงเธอ ผ่านทางงาน LINGORM BIRTHDAY CHARITY 2025 ซึ่งก็คือ ทุกวันศุกร์ เวลา 20.30 น. โดยจะเริ่มออกอากาศในวันที่ 18 กรกฎาคม พ.ศ. 2568
โปรแกรมประยุกต์แบบหน้าเดียว

โปรแกรมประยุกต์แบบหน้าเดียว (single-page application, ตัวย่อ: SPA) เป็นรูปแบบของโปรแกรมประยุกต์บนเว็บหรือเว็บไซต์ ที่โต้ตอบกับผู้ใช้โดยการเขียนหน้าปัจจุบันใหม่แบบพลวัต แทนที่จะโหลดหน้าใหม่ทั้งหมดจากเซิร์ฟเวอร์แบบเว็บไซต์ดั้งเดิม วิธีการนี้จะช่วยหลีกเลี่ยงการรบกวนประสบการณ์ผู้ใช้ ด้วยการสลับระหว่างหน้าต่าง ๆ ทำให้เป็นเหมือนโปรแกรมประยุกต์บนเดสก์ท็อป
ในแอปพลิเคชันแบบหน้าเดียว โค้ดที่จำเป็นทั้งหมด (ประกอบไปด้วย HTML, JavaScript และ CSS) จะถูกเรียกค้นโดยการโหลดหน้าเดียว หรือทรัพยากรที่เหมาะสมจะถูกเพิ่มลงในเพจตามความต้องการ (โดยปกติจะตอบสนองต่อการกระทำของผู้ใช้) แม้ว่าการแฮชตำแหน่ง หรือ API ประวัติ HTML5 สามารถนำมาใช้เพื่อสร้างการรับรู้และการนำทางของเพจเฉพาะที่ที่แยกจากกันภายในโปรแกรมประยุกต์ ตัวหน้าจะไม่โหลดซ้ำ ณ จุดใด ๆ ในกระบวนการ และจะไม่ถ่ายโอนการควบคุมไปยังหน้าอื่น ๆ การโต้ตอบกับโปรแกรมประยุกต์แบบหน้าเดียวมักอาศัยการสื่อสารแบบพลวัตกับส่วนหลังของเว็บเซิร์ฟเวอร์
ประวัติศาสตร์.
แม้ว่าแนวคิดนี้จะมีการพูดคุยกันตั้งแต่ต้นปี 2003 แล้ว แต่ที่มาของคำว่า single-page application ก็ยังไม่เป็นที่ชัดเจน สตูอาร์ต มอร์ริส(Stuart Morris) นักศึกษาด้านเขียนโปรแกรมที่มหาวิทยาลัยคาร์ดิฟได้เขียนเว็บไซต์ของตัวเอง slashdotslash.com ขึ้นในเดือนเมษายน 2002 โดยมีเป้าหมายและฟังก์ชันการทำงานในแบบดังกล่าว ต่อมาในปีนั้นได้มีการเขียนบทความกล่าวถึงโดย ลูคัส บีร์โด (Lucas Birdeau), เควิน ฮักมัน (Kevin Hakman), ไมเคิล พีเชย์ (Michael Peachey) และ เอวาน เย่ (Evan Yeh)
สามารถอาศัยจาวาสคริปต์ในเว็บเบราว์เซอร์เพื่อแสดงส่วนต่อประสานกับผู้ใช้ (UI) เรียกใช้งานโปรแกรม และสื่อสารกับเว็บเซิร์ฟเวอร์ ปัจจุบันมีไลบรารีโอเพนซอร์สที่ถูกพัฒนามาอย่างดีซึ่งช่วยให้สามารถสร้างโปรแกรมประยุกต์แบบหน้าเดียวได้ ช่วยลดปริมาณโค้ดจาวาสคริปต์ที่นักพัฒนาต้องเขียนทำให้เขียนได้ง่าย
ความคิดริเริ่มด้านเทคโนโลยี.
ปัจจุบันมีเทคโนโลยีต่าง ๆ มากมายที่ทำให้เว็บเบราว์เซอร์ทำงานอยู่ภายในหน้าเดียว ในขณะเดียวกันก็อนุญาตให้ตัวโปรแกรมสามารถสื่อสารกับเซิร์ฟเวอร์ไปด้วยได้
เฟรมเวิร์กจาวาสคริปต์.
เฟรมเวิร์กจาวาสคริปต์ เช่น AngularJS, Ember.js, Meteor.js, ExtJS, React และ Vue.js เป็นต้น ได้นำหลักการโปรแกรมประยุกต์แบบหน้าเดียวมาใช้
Ajax.
มีการใช้เทคโนโลยี Ajax อย่างกว้างขวาง โดยมากใช้อ็อบเจ็กต์ XMLHttpRequest / ActiveX (เลิกใช้แล้ว) ของจาวาสคริหต์ วิธี Ajax อื่น ๆ รวมถึงการใช้ IFRAME หรือองค์ประกอบ script HTML ไลบรารียอดนิยม เช่น jQuery สามารถสร้างมาตรฐาน Ajax สำหรับเบราว์เซอร์จากผู้ทำการค้าหลายราย และทำให้เทคโนโลยี Ajax เป็นที่นิยมยิ่งขึ้น
WebSocket.
WebSocket เป็นเทคโนโลยีการสื่อสารไคลเอ็นต์-เซิร์ฟเวอร์แบบเวลาจริงสองทิศทางในข้อกำหนด HTML5 ซึ่งเหนือกว่า Ajax ในแง่ของประสิทธิภาพและความเรียบง่าย
เสี่ยวไจ้เทียนเคิง

เสี่ยวไจ้เทียนเคิง  หรือที่รู้จักกันในชื่อ หลุมยุบสวรรค์เสี่ยวไจ้ เป็นหลุมยุบที่ลึกที่สุดในโลก ตั้งอยู่ในกลุ่มหลุมยุบฉ่านซี ตั้งอยู่ที่อำเภอเฟิ่งเจี๋ย ในเทศบาลนครฉงชิ่ง ประเทศจีน
ขนาด.
เสี่ยวไจ้เทียนเคิงมีความยาว กว้าง และลึกระหว่าง โดยมีผนังตั้งตรง ปริมาตรของหลุมยุบคือ 119,349,000 ลูกบาศก์เมตร และพื้นที่ปากหลุมคือ 274,000 ตารางเมตร วัตถุในบริเวณนี้ถูกแม่น้ำละลายและพัดพาออกไป หลุมยุบนี้มีโครงสร้างซ้อนกันเป็นสองชั้น ชั้นบนลึก ชั้นล่างลึก และทั้งสองชั้นมีความกว้างเฉลี่ยระหว่าง ตรงกลางระหว่างสองชั้นนี้มีขอบลาดเอียงเกิดจากดินที่ถูกกักอยู่ในหินปูน ในฤดูฝนจะสามารถมองเห็นน้ำตกได้ที่ปากหลุมยุบนี้
การค้นพบ.
เสี่ยวไจ้เทียนเคิงเป็นที่รู้จักกันดีในหมู่คนท้องถิ่นมาตั้งแต่สมัยโบราณ คำว่า "เสี่ยวไจ้" หมายถึง "หมู่บ้านเล็ก" ซึ่งเป็นชื่อของหมู่บ้านร้างใกล้เคียง และคำว่า "เทียนเคิง" หมายถึง "หลุมสวรรค์" ซึ่งเป็นชื่อเฉพาะของหลุมยุบในภูมิภาคของจีน เพื่อส่งเสริมการท่องเที่ยว จึงได้มีการสร้างบันได 2,800 ขั้นให้นักท่องเที่ยวสามารถลงไปชมได้ง่ายขึ้น
แม่น้ำใต้ดินและถ้ำ.
เสี่ยวไจ้เทียนเคิงเกิดขึ้นเหนือถ้ำตี้เฟิ่ง ถ้ำนี้เกิดจากแม่น้ำใต้ดินที่ทรงพลังซึ่งยังคงไหลอยู่ใต้หลุมยุบ แม่น้ำใต้ดินนี้เริ่มต้นที่ช่องเขาเทียนจินและไหลไปจนถึงหน้าผาสูงชันเหนือแม่น้ำโขง ก่อให้เกิดน้ำตกสูง ความยาวของแม่น้ำใต้ดินนี้ประมาณ และในระยะทาง 8.5 กิโลเมตรนี้ มีความสูงลดลงถึง อัตราการไหลเฉลี่ยของแม่น้ำนี้อยู่ที่ 8.77 ลูกบาศก์เมตรต่อวินาที แต่ในบางช่วงอัตราการไหลอาจสูงถึง 174 ลูกบาศก์เมตรต่อวินาที โครงการสำรวจถ้ำของจีนได้สำรวจและทำแผนที่แม่น้ำและถ้ำตี้เฟิ่งในปี 1994
พืชและสัตว์.
ภายในหลุมยุบแห่งนี้มีการค้นพบพืชจำนวน 1,285 ชนิด รวมถึงต้นแปะก๊วย และสัตว์หายากหลายชนิด เช่น เสือลายเมฆ และซาลาแมนเดอร์ยักษ์จีน